જમ્મુ-કાશ્મીરના ગવર્નર સત્યપાલ મલિકે રવિવારે ભારે હિમવર્ષાને કારણે ઊભી થયેલી સ્થિતિની સમીક્ષા કરી હતી અને અસરગ્રસ્ત વિસ્તારમાં રોડ કનેક્ટિવિટી અને વીજળી કાર્યરત કરવા આદેશ આપ્યો હતો. રાજ્યના પૂર્વ મુખ્યમંત્રી ઓમર અબ્દુલ્લાએ જણાવ્યું હતું કે શ્રીનગર અને તેની આજુબાજુના વિસ્તારમાં હિમવર્ષાને ૨૪ કલાકથી વધુ સમય થઇ ગયો છે અને અમે હજુ પણ વીજળી વગર છીએ. આ મામલે વહીવટીતંત્ર કોઇપણ તૈયારી વગર ઉંઘતું ઝડપાયું છે અને લોકોને તેની કિંમત ચુકવવી પડી રહી છે.